Imtella' Mejju 23, 2021 - Aġġornata 23 Ta' Mejju, 2021 5:28pm Ritratti: Jonathan Brincat Filmat: Adrian Borg Ghigo Mara ta' 30 sena residenti Ħal Tarxien ittieħdet l-isptar wara li kienet involuta f'inċident tat-traffiku. L-inċident seħħ għall-ħabta tas-2.05pm fit-Telgħa t'Alla u Ommu. Il-mara kienet passiġġiera f'karozza misjuqa minn raġel ta' 32 sena residenti ż-Żebbuġ Għawdex. Il-ħabta seħħet ma' karozza misjuqa minn raġel ta' 33 residenti l-Ħamrun. Filwaqt li l-irġiel ma weġġgħux, il-mara ttieħdet l-isptar b'ambulanza u l-kundizzjoni tagħha għadha mhix magħrufa. Intant, il-pulizija talbet lin-nies biex tevita Triq is-Salina, in-Naxxar minħabba li bħalissa tinsab magħluqa għat-traffiku.